Missatge: Mor el pilot en el segon accident fatal d'un cotxe autònom en pocs diesEl vehicle era un TESLA Model XRedacció 01/04/2018 - 08.38Actualitzat 01/04/2018 - 08.488 L'accident el va tenir un TESLA Model X (Wikimedia Commons)La companyia nord-americana TESLA ha confirmat que un vehicle de la seva marca que funcionava de forma autònoma va xocar contra la barrera de separació d'una carretera a Mountain View, a Califòrnia. El conductor, Walter Huang, de 38 anys i que treballava com a enginyer per a Apple, va morir a l'hospital.L'accident va passar el 23 de març, però l'empresa no ho va confirmar fins aquest divendres, amb un comunicat publicat a mitjans locals.El vehicle era un TESLA Model X, que després de l'accident es va incendiar.L'empresa també va confirmar que el vehicle funcionava de manera autònoma en el moment de l'accident i que el pilot va posar les mans al volant només sis segons abans de l'impacte, en contra de la recomanació de la companyia de fer-ho durant tot el trajecte. Els familiars del mort han afirmat, segons la web de notícies ABC7News, que Huang s'havia queixat repetidament del mal funcionament del pilot automàtic en el tram de carretera on va morir.La mort de Huang és la primera d'un conductor d'un cotxe autònom, però es tracta del segon accident mortal d'aquest tipus de vehicles en pocs dies. El 18 de març, un vehicle autònom de la companyia Uber va atropellar mortalment una dona a Arizona, també als Estats Units.

Resposta: El cotxe autònom va per moooooolt llarg. El cotxe circula en un medi no controlat i això és el que el complica. Crec que un pilot automàtic per autopista el podem arribar a veure d'aquí relativament pocs anys però més va per molt llarg.